ইকারিয়া
ইকারিয়া (গ্রিক Ικαρία) হলো এজিয়ান সাগরে অবস্থিত একটি গ্রিক দ্বীপ। এটি সামোসের ১০ নটিক্যাল মাইল (১৯ কিমি) দক্ষিণ-পশ্চিমে অবস্থিত। প্রশাসনিকভাবে, দ্বীপটি ইকারিয়া আঞ্চলিক ইউনিটের মধ্যে একটি পৃথক পৌরসভা গঠন করে, যা উত্তর এজিয়ান অঞ্চলের অংশ। দ্বীপের প্রধান শহর এবং পৌরসভার আসন হল আগিওস কিরিকোস। দ্বীপের ঐতিহাসিক রাজধানীগুলির মধ্যে রয়েছে ওয়েনো এবং এভ্ডিলোস। ঐতিহ্য অনুসারে, গ্রিক পৌরাণিক কাহিনিতে ডেডালাসের পুত্র ইকারাস থেকে এর নামটি এসেছে, যিনি কাছাকাছি সমুদ্রে পড়েছিলেন বলে বিশ্বাস করা হতো।